Title: ประกาศคณะกรรมการควบคุมการขนส่งทางบกกลาง ฉบับที่ 1753 (พ.ศ. 2549) เรื่อง กำหนด (ปรับปรุง) เส้นทางสำหรับการขนส่งประจำทางด้วยรถโดยสารหมวด 1 ในเขตกรุงเทพมหานครและจังหวัดที่มีเส้นทางต่อเนื่องสายที่ 1 ถนนตก-ท่าเตียน ให้มีรายละเอียดเส้นทางแยก ช่วงถนนตก-สถานีรถไฟหัวลำโพง

ประกาศคณะกรรมการควบคุมการขนส่งทางบกกลาง

ประกาศคณะกรรมการควบคุมการขนส่งทางบกกลาง
ฉบับที่
๑๗๕๓ (พ.ศ. ๒๕๔๙)
เรื่อง
กำหนด (ปรับปรุง) เส้นทางสำหรับการขนส่งประจำทางด้วยรถโดยสาร
หมวด
๑ ในเขตกรุงเทพมหานครและจังหวัดที่มีเส้นทางต่อเนื่อง
สายที่
๑ ถนนตก-ท่าเตียน ให้มีรายละเอียดเส้นทางแยก
ช่วงถนนตก-สถานีรถไฟหัวลำโพง[๑]

ตามที่ได้มีประกาศคณะกรรมการควบคุมการขนส่งทางบกกลาง
ฉบับที่ ๘๘๓ (พ.ศ. ๒๕๓๖) ประกาศ ณ วันที่ ๒๔ พฤศจิกายน ๒๕๓๖ กำหนด (ปรับปรุง) เส้นทางสำหรับการขนส่งประจำทางด้วยรถโดยสาร
หมวด ๑ ในเขตกรุงเทพมหานครและจังหวัดที่มีเส้นทางต่อเนื่อง สายที่ ๑ ถนนตก-ท่าเตียน
นั้น

คณะกรรมการควบคุมการขนส่งทางบกกลางได้พิจารณาเห็นสมควรให้ปรับปรุงเส้นทางดังกล่าว

อาศัยอำนาจตามความในมาตรา ๑๙ (๒) แห่งพระราชบัญญัติการขนส่งทางบก
พ.ศ. ๒๕๒๒ ประกอบกับมติคณะกรรมการควบคุมการขนส่งทางบกกลาง ในการประชุมครั้งที่ ๒๑/๒๕๔๙
เมื่อวันที่ ๒๖ ธันวาคม ๒๕๔๙ จึงให้กำหนด (ปรับปรุง) เส้นทางสำหรับการขนส่งประจำทางด้วยรถโดยสารหมวด
๑ ในเขตกรุงเทพมหานครและจังหวัดที่มีเส้นทางต่อเนื่อง สายที่ ๑ ถนนตก-ท่าเตียน ให้มีรายละเอียดเส้นทางแยกช่วงถนนตก-สถานีรถไฟหัวลำโพง
โดยให้ใช้รายละเอียดเส้นทางดังต่อไปนี้
สายที่
๑ ถนนตก-ท่าเตียน
จากถนนตกไปท่าเตียน เริ่มต้นจากถนนตก
ไปตามถนนเจริญกรุง แยกซ้ายไปตามถนนทรงวาดแยกขวาไปตามถนนตรีมิตร แยกซ้ายไปตามถนนเยาวราช
แยกซ้ายไปตามถนนจักรเพชร แยกขวาไปตามถนนพาหุรัด แยกขวาไปตามถนนตรีเพชร แยกซ้ายไปตามถนนเจริญกรุง
แยกขวาไปตามถนนสนามไชยแยกซ้ายไปตามถนนหน้าพระลาน แยกซ้ายไปตามถนนมหาราช แยกซ้ายไปตามถนนท้ายวัง
จนสุดเส้นทางที่ถนนท้ายวังบริเวณข้างวัดพระเชตุพนวิมลมังคลาราม
จากท่าเตียนไปถนนตก เริ่มต้นจากถนนท้ายวังบริเวณข้างวัดพระเชตุพนวิมลมังคลาราม
ไปตามถนนท้ายวัง แยกขวาไปตามถนนมหาราช แยกขวาไปตามถนนหน้าพระลาน แยกขวาไปตามถนนสนามไชยแยกซ้ายไปตามถนนเจริญกรุง
แยกซ้ายไปตามถนนข้าวหลาม แยกขวาไปตามถนนมหาพฤฒารามแยกซ้ายไปตามถนนสี่พระยา แยกขวาไปตามถนนนเรศ
แยกขวาไปตามถนนสุรวงศ์ แยกซ้ายไปตามถนนเจริญกรุง จนสุดเส้นทางที่ถนนตก
ช่วงถนนตก-สถานีรถไฟหัวลำโพง
จากถนนตกไปสถานีรถไฟหัวลำโพง
เริ่มต้นจากถนนตก ไปตามถนนเจริญกรุง แยกขวาไปตามถนนพระราม ๓ แยกซ้ายไปตามถนนเจริญราษฎร์
แยกซ้ายไปตามถนนสาทร แยกขวาไปตามถนนเจริญกรุง แยกขวาไปตามถนนสี่พระยา แยกซ้ายไปตามถนนมหานคร
แยกซ้ายไปตามถนนพระราม ๔ จนสุดเส้นทางที่สถานีรถไฟหัวลำโพง
จากสถานีรถไฟหัวลำโพงไปถนนตก
เริ่มต้นจากสถานีรถไฟหัวลำโพง ไปตามถนนรองเมืองแยกขวาไปตามถนนเจริญเมือง แยกขวาไปตามถนนจารุเมือง
ถนนมหานคร ถนนมหาเศรษฐ์ ถนนมเหสักข์ ถนนเจริญราษฎร์ แล้วไปตามเส้นทางเดิม จนสุดเส้นทางที่ถนนตก

ประกาศ
ณ วันที่ ๑๕ มกราคม พ.ศ. ๒๕๕๐
ปิยะพันธ์
จัมปาสุต
รองปลัดกระทรวงคมนาคม
หัวหน้ากลุ่มภารกิจด้านการขนส่ง
ประธานกรรมการควบคุมการขนส่งทางบกกลาง

วัชศักดิ์/ผู้จัดทำ
๒๘
กุมภาพันธ์ ๒๕๕๐

[๑]
ราชกิจจานุเบกษา เล่ม ๑๒๔/ตอนที่ ๑๕ ง/หน้า ๑๒๓/๑๕ กุมภาพันธ์ ๒๕๕๐